Mihai Stoica a dezvăluit planul lui Gigi Becali pentru grupele Ligii Campionilor şi pentru noul sezon.
Oficialul „roş-albaştrilor” a spus că patronul FCSB-ului vrea să alcătuiască un lot de 26-27 de jucători, fără să aibă fotbalişti de umplutură.
Mihai Stoica a dezvăluit planul lui Gigi Becali pentru grupele Ligii Campionilor şi pentru noul sezon: „Asta urmăreşte să facă”
„Da, (n.r. – Kiki vine la FCSB), da. Şi cu ocazia asta ne dublăm singura poziţie care nu era dublată, în sensul că Panţîru nu e gata, iar Ovidiu Popescu nu e stânga, deşi a făcut-o bine. Gigi urmăreşte să facă un lot de 26-27 de jucători, printre care să nu fie şi jucători la număr şi asta înseamnă si dubluri, uneori să ai şi post triplat, să ai un jucător care să poată juca chiar pe mai multe posturi.
Nu are legătură una cu alta (n.r. – sosirea lui Kiki cu viitorul lui Radunovic). Radunovic e jucătorul nostru, are contract până în decembrie”, a declarat Mihai Stoica la orangesport.ro.
„Miculescu e cel mai bun!” Mihai Stoica nu a stat pe gânduri după ce Gigi Becali l-a transferat pe Daniel Popa la FCSB!
Mihai Stoica nu a stat pe gânduri după ce Gigi Becali l-a transferat pe Daniel Popa la FCSB. Oficialul campioanei nu și-a schimbat părerea după mutarea realizată de patron și crede, în continuare, că David Miculescu este cea mai bună soluție pentru atacul campioanei.
Gigi Becali l-a adus pe Daniel Popa de la U Cluj în schimbul sumei de 300.000 de euro. De asemenea, atacantul va avea un salariu uriaș la FCSB. Va încasa 16.000 de euro pe lună, cu 4.000 de euro mai mult decât la U Cluj.
Mihai Stoica a dat de înțeles că nu s-a consultat cu Gigi Becali în momentul în care patronul a decis să îl aducă pe Daniel Popa de la U Cluj. De asemenea, oficialul a menționat că David Miculescu rămâne, în opinia sa, cel mai bun număr 9 de la FCSB.
Chiar dacă nu este de părere că Popa reprezintă o soluție pentru atacul campioanei, „MM” a amintit și un moment în care Gigi Becali a avut dreptate în privința unui jucător.
„Eu fac parte din staff… Eu am o deprindere, câteodată e bună, uneori nu e bună. Iau CV-ul și mă uit. Asta contează pentru mine, nimic altceva. În 2012, Gigi l-a luat pe bani mulți pe Nikolic. Apoi eram cu el la un restaurant, abia venise. Și era o știre la TV: «MM nu-l vrea pe Nikolic». Îți dai seama ce situație era… Și i-am spus «Băi, citește acolo. E adevărat, dar asta nu înseamnă că nu voi fi lângă tine și nu te voi ajuta. Așa că fă-mă să mă înșel».
Cu Nikolic am făcut performanțe mari. Am bătut Copenhaga, am făcut 2-2 cu Stuttgart, am bătut Ajax. A avut Gigi dreptate. Sper să aibă și acum. Nu știu ce să spun… Eu am mai spus, dar o spun degeaba. Pentru mine, Miculescu e cel mai bun număr 9. Dar e bine că va fi concurență”, a spus Mihai Stoica pentru sursa citată.